
SAOPŠTENJE ZA MEDIJE

PREMIJERA FILMA „VIKEND SA RODITELJIMA“ 13. MARTA NA MAX-u

Beograd, 7. mart 2025. 

Premijera Max Original filma „Vikend sa roditeljima“ (The Parenting) biće 13. marta na Max striming platformi. 

Ova urnebesno zastrašujuća komedija prati partnere Rohana (Nik Dodani) i Džoša (Brendon Flin) koji planiraju savršen vikend izlet u prirodi kako bi upoznali roditelje. Međutim, kako napetosti počinju da rastu između tradicionalnih Šeron (Edi Falko) i Frenka (Brajan Koks) i opuštenih Lidi (Lisa Kudrou) i Klifa (Din Noris), porodice ubrzo shvataju da je njihova iznajmljena kuća, kojom upravlja ekscentrična lokalna Brenda (Parker Posi), ukleta prisustvom 400 godina starog poltergejsta. Kad jedan roditelj postane potpuno opsednut, na mladom paru i njihovoj upornoj drugarici Sari (Vivijen Beng) je da ujedine porodice i zaustave zlo biće jednom zauvek.

U glavnim ulogama su Nik Dodani (Rohan), Brendon Flin (Džoš), Brajan Koks (Frenk), Edi Falko (Šeron), Liza Kudrou (Lidi), Din Noris (Klif), Parker Posi (Brenda), Vivijen Beng (Sara) i mnogi drugi.
 
Reditelj je Krejg Džonson, scenarista Kent Sablet, producenti su Kris Bender i Džejk Vajner, a izvršni producenti su Ričard Brener, Kris Pen, Dejvid Neustater i Džared Ijan Goldman.


O kompaniji Warner Bros. Discovery
Warner Bros. Discovery je vodeća globalna medijska i zabavna kompanija koja kreira i distribuira najraznovrsniji i najpotpuniji portfolio brendiranog sadržaja na poljima televizije, filma, striminga i video igara. Dostupan u više od 220 zemalja i teritorija i na 50 jezika, Warner Bros. Discovery inspiriše, informiše i zabavlja publiku širom sveta kroz svoje kultne brendove i proizvode, među kojima su: Discovery Channel, Max, discovery+, CNN, DC, TNT Sports, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, MotorTrend, Animal Planet, Science Channel, Warner Bros. Motion Picture Group, Warner Bros. Television Group, Warner Bros. Pictures Animation, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i mnogi drugi. Za više informacija posetite www.wbd.com.

